दुख इस बात का होता हैं कि जो मां बाप पालते हैं, वही अपने बेटे की बोली लगाते है। उस पर धौंस जमाते हैं कि हमने पाला पोसा और पढ़ाया लिखाया। हम और आप बकरीद की बहुत आलोचना करते हैं पर क्या अपने बेटे को बकरे की तरह दहेज की राह पर, अपने लालच की राह पर कुर्बान नही कर देते? बेटा भी यह नही सोचता कि वह सिर्फ बकरा हैं। अपनी प्रेम कहानी का अंत करके, वहां शादी करता हैं जहां माता पिता कहते हैं। क्या एक सामान्य परिवार पचास लाख या एक करोड़ का दहेज दे सकते हैं? जिनके परिवार की इतनी हैसियत होगी, उनकी बेटियां कैसी होगीं? क्यों नहीं अपने समकक्ष से शादी करते? पहले के जमाने में लोग बिना दहेज शादी करते थे। अपने बराबर वालों में शादी करते थे। अब बराबरी का आंकलन उसके पैसों से होता हैं। जो लड़की रूपये पैसों, ऐशो आराम में पली हो आखिर आप उससे वैसा बनने की उम्मीद कैसे कर सकते हैं, जैसा आप चाहे? मेरे गुरु हमेशा कहते थे, बेटा ऐसी बीवी लाना जो तुम्हें एक गिलास पानी दे सकें।